नपा के पास ट्रंेचिंग ग्राउंड मौजूद फिर भी जमीन की तलाश जारी
भास्कर संवाददाता| नरसिंहगढ़
शहर से निकलने वाले कचरे को ठिकाने लगाने के लिए जिस ट्रंेचिंग ग्राउंड के लिए नगरपालिका यहां-वहां जमीन तलाश रही है, वह ग्राउंड 77 सालों से शहर में है। शांतिधाम के ठीक पीछे 6 बीघा क्षेत्र में फैला यह ट्रेचिंग ग्राउंड इन दिनों वन विभाग के कब्जे में है। वर्ष 2003 तक नपा इसका इस्तेमाल भी कर रही थी। लेकिन बाद में इससे दूरी बना ली और सड़कों के किनारे कचरा फेंकने लगी। यह ट्रंेचिंग ग्राउंड नगरपालिका के राजस्व रिकाॅर्ड में आज भी नगरपालिका की ही संपत्ति है।
वन विभाग का इस पर कोई अधिकार नहीं है। आज तक नगरपालिका ने इसे वापस लेने में कोई दिलचस्पी नहीं दिखाई। इसमें सूखे और गीले कचरे को अलग-अलग निपटाने के लिए बाकायदा ब्लॉक बनाए थे। नगरपालिका के ही पुराने कर्मचारियों से इसकी पुष्टि की जा सकती है।
पब्लिक डिमांड
स्थानीय प्रशासन को सड़क मार्ग और आबादी से दूर जगह चिन्हित कर बड़े गड्ढे खोदकर उनमें कचरा डालकर उसे आग लगा देनी चाहिए। जब गड्ढा आधे से ज्यादा भर जाए तो उसे गड्ढे की निकली मिट्टी से पूरा भर देना चाहिए। यह काम गड्ढों में बारी-बारी से करेंगे तो कचरा खाद बन जाएगा। प्रदूषण भी नहीं होगा और ट्रेंचिंग ग्राउंड के लिए ज्यादा जमीन की जरूरत भी नहीं पड़ेगी। राजेंद्र शर्मा, एडवोकेट नरसिंहगढ़।
नपा का रियासती दौर का ट्रेंचिंग ग्राउंड इन दिनों वन विभाग के कब्जे में है।
bho_Deva san_Deva hin_Deva hin_Deva kas_Deva hin_Deva hin_Deva